Bumm.sk | Madridban lebegő installációval emlékeznek a 2011-es japán földrengésre
Madridban lebegő installációval emlékeznek a 2011-es japán földrengésre
lebegő installáció
2011-es japán földrengés
2018. február 10. szombat - 14:00
Szeizmikus hullámokat idéző, több méter magasban lebegő, hatalmas installáció állít emléket a 2011-es japán földrengésnek Madrid egyik központi terén, a Plaza Mayoron.
A tér közepén, III. Fülöp lovas szobra felett kifeszített alkotás 44 méter hosszú, 35 méter széles, nagy szilárdságú nejlonzsinórokból álló háló, amely a kék és a piros különböző árnyalataiban pompázik, és a különleges világítástechnikának köszönhetően színe állandóan változik.
Janet Echelman amerikai művész installációja a Madrid 1.8 nevet viseli, ami arra utal, hogy a hét évvel ezelőtti természeti katasztrófa a tudósok szerint ennyi mikroszekundummal módosított a Föld forgási idején.
A földrengés és az azt követő szökőár következtében 11 ezer ember vesztette életét, további 17 ezer ember pedig eltűnt. Az anyagi kár elérte a 16-25 milliárd jent (37,5-58,6 milliárd forint).
Az alkotást a világ több országában bemutatták már, például Kínában, Nagy-Britanniában és Olaszországban is, de minden helyszínen más színekkel.